钦定古今图书集成/明伦汇编/人事典/第022卷 > 《本草纲目》 > 《人中白附方》
## 钦定古今图书集成/明伦汇编/人事典/第022卷 > 《本草纲目》 > 《人中白附方》

大衄久衄：“人中白一团鸡子大，绵五两，烧研”，每服二
钱，温水服。〈圣惠方〉

诸窍出血：方同上。

鼻衄不止。五七日不住者，人中白新瓦焙干，入麝香
少许，温酒调服，立效。〈经验方〉

肤出汗血：方同上。

偏正头痛：人中白、地龙炒等分为末，羊胆汁丸芥子
大，每新汲水化一丸，注鼻中畜之，名《一滴金》。〈普济方〉
水气肿满：人尿煎令可丸。每服一豆大，日三服。〈千金方〉
脚气成漏，跟有一孔，深半寸许，其痛异常。用人中白
锻，有水出，滴入疮口。〈戴原礼证治要诀〉

小儿霍乱，尿滓抹乳上服之良。〈千金方〉

鼻中息肉：人中白瓦焙，每温汤服一钱。〈朱氏集验方〉
痘疮倒陷：腊月收人中白，火锻为末，温水服三钱，陷
者自出。〈儒门事亲〉

口舌生疮：“溺桶垽七分，枯矾三分，研匀，有涎拭去，数
次即愈。”〈集简方〉

小儿口疳：人中白锻黄糵蜜炙焦为末，等分，入冰片
少许，以青布拭净掺之，累效。〈陆氏经验方〉

走马牙疳：以小便盆内白屑，取下入瓮瓶内，盐泥固
济，锻红研末，入麝香少许贴之。此汴梁《李提领方》也。
又方：用妇人尿桶中白垢，火锻一钱，铜绿三分，麝香
一分，和匀贴之，尤有神效。

痘疹烦热：人中白或老粪缸白垢，洗净研末，每白汤
或酒服二钱。〈痘疹便览方〉